Osa III.8 - LISÄTIETOLOMAKE – ARVIOINTISUUNNITELMAN ILMOITTAMINEN

*Jäsenvaltioiden on käytettävä tätä lomaketta, kun ne ilmoittavat arviointisuunnitelmasta komission asetuksen (EU) N:o 651/2014[[1]](#footnote-1) 1 artiklan 2 kohdan a alakohdan, komission asetuksen (EU) 2022/2472[[2]](#footnote-2) 1 artiklan 3 kohdan a alakohdan tai komission asetuksen (EU) 2022/2473[[3]](#footnote-3) 1 artiklan 7 kohdan a alakohdan mukaisesti ja siinä tapauksessa, että ilmoitettu tukiohjelma on arvioitava asiaa koskevien komission suuntaviivojen mukaisesti.*

*Ohjeita arviointisuunnitelman laatimisesta on komission yksiköiden valmisteluasiakirjassa ”Yhteiset menetelmät valtiontukien arviointiin”[[4]](#footnote-4).*

# Arvioinnin kohteena olevan tukiohjelman määrittäminen

## Tukiohjelman nimike:

## Koskeeko arviointisuunnitelma jotain seuraavista:

(a)  tukiohjelma, jota on arvioitava asetuksen (EU)N:o 651/2014 1 artiklan 2 kohdan a alakohdan mukaisesti?

(b)  tukiohjelma, jota on arvioitava asetuksen (EU)N:o 2022/2472 1 artiklan 3 kohdan a alakohdan mukaisesti?

(c)  tukiohjelma, jota on arvioitava asetuksen (EU)N:o 2022/2473 1 artiklan 7 kohdan a alakohdan mukaisesti?

(d)  tukiohjelma, joka on ilmoitettu komissiolle perussopimuksen 108 artiklan 3 kohdan mukaisesti?

Ilmoittakaa ohjelman SA-numero: …

## Ilmoittakaa kaikkien sellaisten aiempien ja käynnissä olevien valtiontukiohjelmien SA-numerot, joilla on samankaltainen tavoite ja maantieteellinen alue. Täsmentäkää, onko jokin näistä ohjelmista nykyisen tukiohjelman edeltäjä.

Onko edellä luetelluille valtiontukiohjelmille tehty jälkiarviointeja?

Kyllä  Ei

### Jos vastaus on kyllä, esittäkää lyhyt yhteenveto jälkiarviointien tärkeimmistä tuloksista (tarvittaessa viite ja linkki).

### Kuvailkaa, miten näiden arviointien tulokset on otettu huomioon uuden ohjelman suunnittelussa.

## Luetelkaa mahdolliset tukiohjelmaa koskevat ennakko- tai vaikutustenarvioinnit. Antakaa kaikista selvityksistä seuraavat tiedot: a) lyhyt kuvaus selvityksen tavoitteista, käytetyistä menetelmistä, tuloksista ja päätelmistä ja b) erityiset haasteet, joita on mahdollisesti kohdattu arvioinneissa ja selvityksissä metodologiselta kannalta (esim. tietojen saatavuus) ja jotka ovat merkityksellisiä arvioitaessa tätä arviointisuunnitelmaa. Ilmoittakaa tarvittaessa asiaankuuluvat alat tai aihealueet, joita ei ole mainittu edellisissä arviointisuunnitelmissa ja joiden olisi oltava tämän arvioinnin kohteena. Toimittakaa tällaisten arviointien ja selvitysten tiivistelmät liitteessä ja antakaa mahdollisuuksien mukaan internetlinkit käsiteltäviin asiakirjoihin:

# Arvioinnin kohteena olevan tukiohjelman tavoitteet

## Kuvailkaa tukiohjelmaa ja ilmoittakaa ne tarpeet ja ongelmat, joihin ohjelmalla pyritään puuttumaan, ja tiedot suunnitelluista tuensaajaluokista, esimerkiksi niiden koko, toimialat, paikka, alustava määrä:

## Ilmoittakaa tukiohjelman tavoitteet ja odotetut vaikutukset sekä suunniteltujen tuensaajien että yhteisen edun mukaisen tavoitteen osalta:

## Selostakaa tukea saaviin yrityksiin tai talouteen laajemmin kohdistuvia mahdollisia kielteisiä vaikutuksia, jotka saattaisivat olla suoraan tai välillisesti yhteydessä tukiohjelmaan[[5]](#footnote-5):

## Ilmoittakaa a) tukiohjelman arvioitu vuositalousarvio, b) ohjelman suunniteltu voimassaoloaika[[6]](#footnote-6), c) tukiväline tai -välineet ja d) tukikelpoiset kustannukset:

## Toimittakaa tiivistelmä tukikelpoisuusperusteista ja tuensaajien valinnassa käytetyistä menetelmistä. Kuvailkaa erityisesti seuraavia seikkoja: a) tuensaajien valintamenetelmät (kuten pisteytys), b) käytettävissä oleva ohjeellinen talousarvio kunkin tuensaajaryhmän osalta, c) todennäköisyys, että talousarvio ei ole riittävä tiettyjen tuensaajaryhmien osalta, d) pisteytystä koskevat säännöt, jos niitä käytetään ohjelmassa, e) tuki-intensiteetin kynnysarvot sekä f) kriteerit, jotka tuen myöntävä viranomainen ottaa huomioon hakemuksia arvioidessaan:

## Mainitkaa erityiset rajoitukset tai riskit, jotka saattavat vaikuttaa ohjelman toteuttamiseen, ohjelman odotetut vaikutukset ja sen tavoitteiden saavuttaminen:

# Arviointikysymykset

## Ilmoittakaa kysymykset, joita arvioinnissa olisi käsiteltävä esittämällä kvantitatiivisia todisteita tuen vaikutuksesta. Eritelkää a) kysymykset, jotka liittyvät tuensaajiin kohdistuvaan suoraan vaikutukseen, b) kysymykset, jotka liittyvät välillisiin vaikutuksiin, ja c) kysymykset, jotka liittyvät oikeasuhteisuuteen ja tarkoituksenmukaisuuteen. Selittäkää, miten arviointikysymykset liittyvät ohjelman tavoitteisiin:

# Tulosindikaattorit

## Ilmoittakaa seuraavassa taulukossa, mitä indikaattoreita käytetään tulosten mittaamiseen, asiaankuuluvat kontrollimuuttujat ja tietolähteet ja miten kukin tulosindikaattori vastaa arviointikysymyksiä. Mainitkaa erityisesti a) asianomainen arviointikysymys, b) indikaattori, c) tietolähde, d) tiedonkeruun tiheys (esim. vuosittain, kuukausittain jne.), e) taso, jolla tietoja kerätään (esim. yritystasolla, toimipaikkatasolla, aluetasolla jne.), f) tietolähteen kattama populaatio (esim. tuensaajat, tukea saamattomat, kaikki yritykset jne.).

|  |  |  |  |  |  |
| --- | --- | --- | --- | --- | --- |
| **Arviointikysymys** | **Indikaattori** | **Lähde** | **Tiheys** | **Taso** | **Väestö** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Selittäkää, miksi valitut indikaattorit soveltuvat parhaiten ohjelman odotettujen vaikutusten mittaamiseen:

# Arvioinnin suunnitellut suorittamismenetelmät

## Kuvailkaa arviointikysymysten perusteella suunniteltuja arviointimenetelmiä, joita käytetään tuensaajiin kohdistuvan varsinaisen vaikutuksen yksilöimiseksi ja muiden välillisten vaikutusten arvioimiseksi. Ilmoittakaa erityisesti syyt kyseisten menetelmien valintaan ja muiden menetelmien hylkäämiseen (esimerkiksi tukiohjelman rakenteeseen liittyvät syyt)[[7]](#footnote-7):

## Kuvailkaa yksityiskohtaisesti tunnistusstrategiaa tuen varsinaisen vaikutuksen arvioimiseksi ja oletuksia, joihin strategia perustuu. Kuvailkaa yksityiskohtaisesti vertailuryhmän kokoonpanoa ja merkitystä:

## Selittäkää, miten suunniteltujen menetelmien avulla vältetään valintaan mahdollisesti liittyvät vääristymät. Voidaanko väittää riittävän varmasti, että havaitut erot tuensaajien tuloksissa johtuvat tuesta?

## Selittäkää tarvittaessa, miten suunnitelluilla menetelmillä aiotaan puuttua erityisiin haasteisiin, jotka liittyvät monimutkaisiin tukiohjelmiin, esimerkiksi sellaisiin, jotka toteutetaan eri tavalla alueellisella tasolla, ja ohjelmiin, joissa käytetään useita tukivälineitä:

# Tiedonkeruu

## Antakaa tietoja tuensaajia koskevien tietojen keruussa ja käsittelyssä käytettävistä menettelyistä ja lähteistä sekä vaihtoehtoisesta skenaariosta.[[8]](#footnote-8) Kuvailkaa kaikkia seuraavia merkityksellisiä tietoja, jotka koskevat valintavaihetta: tiedot, jotka on kerätty tuen hakijoista, tuen hakijoiden toimittamat tiedot ja valintatulokset. Selittäkää myös tietojen saatavuuteen mahdollisesti liittyviä kysymyksiä:

## Ilmoittakaa, miten usein arvioinnin kannalta merkitykselliset tiedot kerätään. Onko havaintoja saatavilla riittävän eritellyllä tasolla, toisin sanoen yksittäisten yritysten tasolla?

## Ilmoittakaa, saattaako tietojen luottamuksellisuutta koskeva lainsäädäntö estää arvioinnissa tarvittavien tietojen saantia ja miten tämä ongelma voitaisiin ratkaista. Mainitkaa mahdolliset muut haasteet, jotka liittyvät tietojen keruuseen, ja selittäkää, miten ne voidaan ratkaista:

## Ilmoittakaa, aiotaanko tehdä tuensaajia tai muita yrityksiä koskevia selvityksiä ja onko tarkoitus käyttää täydentäviä tietolähteitä:

# Ehdotettu arviointiaikataulu

## Ilmoittakaa ehdotettu arviointiaikataulu, mukaan lukien tietojen keruuta, väliraportteja ja sidosryhmien osallistumista koskevat aikataulutavoitteet. Toimittakaa tarvittaessa ehdotettu aikataulu liitteenä:

## Ilmoittakaa päivämäärä, johon mennessä lopullinen arviointikertomus toimitetaan komissiolle:

## Mainitkaa tekijät, jotka voivat vaikuttaa suunniteltuun aikatauluun:

# Arvioinnin suorittava elin

## Antakaa yksityiskohtaiset tiedot arvioinnin suorittavasta elimestä tai jos sitä ei ole vielä valittu, valinta-aikataulusta, -menettelystä ja -perusteista.

## Antakaa tiedot arvioinnin suorittavan elimen riippumattomuudesta ja siitä, miten mahdolliset eturistiriidat suljetaan pois valintamenettelyn aikana.

## Antakaa selvitys arvioinnin suorittavan elimen kokemuksesta ja pätevyydestä arvioinnin suhteen tai siitä, miten nämä taidot varmistetaan valintaprosessin aikana.

## Ilmoittakaa, mihin järjestelyihin tuen myöntävä viranomainen ryhtyy arvioinnin toteuttamisen hallinnoimiseksi ja valvomiseksi.

## Arviointisuunnitelmaan olisi sisällytettävä vähintään alustavat tiedot tarvittavista henkilö- ja taloudellisista resursseista, jotka ovat käytettävissä arviointia varten.

# Arvioinnin julkistaminen

## Antakaa tietoja siitä, miten arviointi julkistetaan, julkaisemalla arviointisuunnitelma ja lopullinen arviointikertomus verkkosivuilla.

## Ilmoittakaa, miten sidosryhmien osallistuminen varmistetaan. Ilmoittakaa, onko tarkoituksena järjestää julkisia kuulemisia tai tapahtumia, jotka liittyvät suunniteltuun arviointiin.

## Ilmoittakaa, miten tukea myöntävän viranomaisen ja muiden tahojen on tarkoitus käyttää arvioinnin tuloksia esimerkiksi tukiohjelmaa seuraavien ohjelmien tai vastaavien ohjelmien suunnittelussa.

## Ilmoittakaa, annetaanko tiedot, jotka kerätään arviointia varten tai joita käytetään arvioinnissa, käytettäviksi tarkempiin tutkimuksiin ja analyyseihin, ja millä ehdoin ne annetaan.

## Ilmoittakaa, sisältääkö arviointisuunnitelma luottamuksellisia tietoja, joita ei saa antaa tiedoksi komissiolle.

# Muut tiedot

## Esittäkää kaikki muut tiedot, jotka katsotte olennaisiksi arvioitaessa arviointisuunnitelmaa.

## Luetelkaa kaikki ilmoitukseen liitetyt asiakirjat ja toimittakaa kyseisistä asiakirjoista paperijäljennökset tai esittäkää suorat internetlinkit niihin.

1. Komission asetus (EU) N:o 651/2014, annettu 17 päivänä kesäkuuta 2014, tiettyjen tukimuotojen toteamisesta isisämarkkinoille soveltuviksi perussopimuksen 107 ja 108 artiklan mukaisesti (EUVL L 187, 26.6.2014, s. 1, ELI: <http://data.europa.eu/eli/reg/2014/651/oj>). [↑](#footnote-ref-1)
2. Komission asetus (EU) 2022/2472, annettu 14 päivänä joulukuuta 2022, tiettyjen maa- ja metsätalousalan ja maaseutualueiden tukimuotojen toteamisesta sisämarkkinoille soveltuviksi Euroopan unionin toiminnasta tehdyn perussopimuksen 107 ja 108 artiklan mukaisesti (EUVL L 327, 21.12.2022, s. 1, ELI: <http://data.europa.eu/eli/reg/2022/2472/oj>). [↑](#footnote-ref-2)
3. Komission asetus (EU) 2022/2473, annettu 14 päivänä joulukuuta 2022, kalastus- ja vesiviljelytuotteiden tuottamisen, jalostamisen ja kaupan pitämisen alalla toimiville yrityksille myönnettävien tukien tiettyjen muotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti (EUVL L 327, 21.12.2022, s. 82, ELI: <http://data.europa.eu/eli/reg/2022/2473/oj>). [↑](#footnote-ref-3)
4. SWD(2014)179 final, 28.5.2014. [↑](#footnote-ref-4)
5. Esimerkkejä kielteisistä vaikutuksista ovat tukiohjelman aiheuttamat alueelliset ja alakohtaiset vääristymät tai yksityisten investointien syrjäyttäminen. [↑](#footnote-ref-5)
6. Tukiohjelmat, jotka on määritelty asetuksen (EU) N:o 651/2014 1 artiklan 2 kohdan a alakohdassa, jäävät asetuksen soveltamisalan ulkopuolelle kuuden kuukauden kuluttua voimaantulostaan. Arvioituaan arviointisuunnitelman komissio voi päättää, että asetuksen soveltamista näihin tukiohjelmiin jatketaan pitempään. Jäsenvaltioita pyydetään ilmoittamaan tukiohjelman suunniteltu kesto. [↑](#footnote-ref-6)
7. Viitatkaa valmisteluasiakirjaan SWD(2014)179 final, 28.5.2014. [↑](#footnote-ref-7)
8. On huomattava, että arviointia varten on mahdollisesti hankittava sekä aiempia tietoja että tietoja, jotka saadaan vähitellen tukiohjelman käyttöönoton aikana. Ilmoittakaa molempien tietotyyppien lähteet. Kummatkin tietotyypit pitäisi ensisijaisesti kerätä samasta lähteestä johdonmukaisuuden takaamiseksi eri aikoina. [↑](#footnote-ref-8)